**19. NAPIREND**

**E l ő t e r j e s z t é s**

 **Salföld Község Önkormányzata Képviselő-testületének**

**2020. február 10-i nyilvános ülésére**

**Tárgy:** **Révfülöp és Térsége Óvodai Intézményfenntartó Társulása Társulási megállapodásának módosítása**

**Előterjesztő: Fábián Gusztáv, polgármester**

**Előkészítette: dr. Takács Katalin, igazgatási csoportvezető**

 **------------------------------ Jogszabállyal nem ellentétes**

 **Előterjesztő aláírása**

 **------------------------------------**

 **dr. Szabó Tímea jegyző**

**Tisztelt Képviselő-testület!**

A Magyar Államkincstár Veszprém Megyei Igazgatósága a Révfülöp és Térsége Óvodai Intézményfenntartó Társulás önkormányzati választást követő alapdokumentum felülvizsgálata alapján benyújtott változás bejegyzési kérelem vonatkozásában hiánypótlási felhívással élt, ami érinti a Társulás alapdokumentumait, így – a szervezeti és működési szabályzat módosítása mellett – a Társulási megállapodás újabb módosítása szükséges az alábbiak szerint:

I. A Társulási megállapodás és a megállapodás módosítása 2. pontjában szereplő társulás tagjainak neve és székhelye pontosítandó, a törzskönyvi nyilvántartásban szereplő adatokkal összhangban.

|  |  |
| --- | --- |
| ***A törzskönyvi nyilvántartásban szereplő adatok****(Alapítói jogok gyakorlója)* | ***A Társulási megállapodás 2. pontjában szereplő adatok*** |
| *ÁBRAHÁMHEGY KÖZSÉG ÖNKORMÁNYZATA**8256 Ábrahámhegy, Badacsonyi út 13* | *Ábrahámhegy Község Önkormányzat Képviselő-testülete**Ábrahámhegy Badacsonyi u. 13.**Vella Ferenc Zsolt polgármester* |
| *BALATONRENDES KÖZSÉG ÖNKORMÁNYZATA**8255 Balatonrendes, Fő utca 1* | *Balatonrendes Község Önkormányzat Képviselő-testülete**Balatonrendes, Fő u. 1.**Lenner István polgármester* |
| *RÉVFÜLÖP NAGYKÖZSÉG ÖNKORMÁNYZATA**8253 Révfülöp, Villa Filip tér 8* | *Révfülöp Nagyközség Önkormányzat Képviselő-testülete**Révfülöp Villa Filip tér 8.**Kondor Géza polgármester* |
| *SALFÖLD KÖZSÉG ÖNKORMÁNYZATA**8256 Salföld, Kossuth utca 27* | *Salföld Község Önkormányzat Képviselő-testülete**Salföld, Kossuth Lajos u. 27.**Fábián Gusztáv polgármester* |

*A fenti táblázatban látható eltérések okán a Társulási megállapodásban a Társulás tagjainak neve és székhelye pontosítandó, a törzskönyvi nyilvántartásban szereplő adatokkal összhangban.*

II.A székhely és telephely címét az Ávr. 167/A. § (5) bekezdése szerinti formában kell a létesítő okiratban és a szervezeti és működési szabályzatban feltüntetni, figyelemmel arra, hogy a közterület jellegénél csak az egyértelmű rövidítés használható (pl.: „u.” rövidítést pontosan ki kell írni, mert lehet út és utca is). Továbbá közterületek megnevezését is pontosan kell megadni. Javítandó.

*Az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 167/A. § (5) bekezdése szerint a törzskönyvi nyilvántartásban*

*a) a székhelyet, a telephelyet és az iratmegőrzési helyet, ha az eltér a székhelytől vagy valamely telephelytől legalább az irányítószám, település, közterület megnevezése, közterület jellege, házszám - ezek hiányában - a helyrajzi szám,*

*b) a levelezési címet az a) pontban meghatározott módon, vagy az irányítószám, településnév és postafiók feltüntetésével kell megjelölni.*

Figyelemmel a hiánypótlási felhívásban foglaltakra szükséges a Tárulási megállapodást módosítani. A Társulási megállapodás 6.4. pontja alapján a Tanács véleményezi a társulás által fenntartott intézmény Szervezeti és Működési Szabályzatát, nevelési programját, házirendjét és ezek módosítását, véleményezi a társulási megállapodás módosításait, mely véleményeket egyszerű többséggel fogadja el.

A Magyarország helyi önkormányzatairól szóló 2011. évi CLXXXIX. törvény 88. § (2) bekezdése szerint a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

Fentiekre tekintettel előkészítésre került a Társulási megállapodás módosítása, mely – figyelemmel az Ávr. 167/A. § (5) bekezdésére is - a társulás tagjai nevének és székhelyének pontosítását tartalmazza a törzskönyvi nyilvántartásban szereplő adatokkal összhangban.

A Társulási megállapodás módosítása, valamint az egységes szerkezetű Társulási megállapodás jelen előterjesztés mellékletét képezi.

Kérem a Tisztelt Képviselő-testületet, hogy az előterjesztést megvitatni és elfogadni szíveskedjenek.

**Határozati Javaslat:**

**Salföld Község Önkormányzata Képviselő-testülete a Révfülöp és Térsége Óvodai Intézményfenntartó Társulása Társulási megállapodását felülvizsgálta.**

**A Képviselő-testület az előterjesztésben foglaltakkal egyetért és a Társulási megállapodás módosítását és egységes szerkezetét az előterjesztés szerinti tartalommal elfogadja.**

**A Képviselő-testület felkéri a jegyzőt, hogy a döntésről a Társulási Tanács elnökét értesítse.**

**Felelős: jegyző**

**Határidő: azonnal**